Intet mindre end 317 gange har en dansker set animationsfilmen 'Bee Movie' på Netflix i 2017.

En film om en ambitiøs arbejdsbi, der ’undersøger verden med de højtflyvende pollenpiloter i jagten på nektar og oplevelser, hvor selv en lille bi kan gøre en stor forskel’.

Det afslører Netflix i dag i en pressemeddelelse, der giver indblik i danskernes Netflix-vaner i året, der gik.

Serier, vi slugte i 2017 Serier, som flest danske Netflix-medlemmer har set mere end to timer dagligt i 2017 1. Greenleaf 2. American Vandal 3. Atypical 4. Suburra: Blood on Rome 5. Gilmore Girls: A Year in the Life 6. 3 % 7. Marvel's Iron Fist 8. Anne with an E 9. Riverdale 10. Ingobernable Kilde: Netflix Danmark

Den potentielt udkørte forælder, der har trykket play på 'Bee Movie' 317 gange i årets løb, bliver dog overhalet med flere længder af en amerikanske bruger, der valgte at se 'Pirates of the Caribbean: The Curse of the Black Pearl' 365 dage i træk.

Netflix og chi…tømmermænd

I Danmark var det nok ikke så overraskende søndag den 1. januar 2017, der var den mest populære streamingdag.

Tallene afslører også, at 'Stranger Things 2' var den serie, danskerne har bingeracet mest i 2017 - det vil sige den serie, der fik flest danskere til at se hele sæsonen inden for 24 timer efter premieren.

Læs også : Svensk film med Claes Bang nomineret til Golden Globe

Opgørelsen viser desuden, at den typiske Netflix-bruger verden over cirka ser 60 film på et år.